**НЧ „СЛАВЯНА - 2004”,**

**СЕЛО ПЛЕШИВЕЦ, ОБЛАСТ ВИДИН**

**ГОДИШЕН ОТЧЕТ ЗА ДЕЙНОСТТА**

 **НА НЧ „СЛАВЯНА-2004”**

**ЗА ПЕРИОДА 01.01.2019г. – 31.12.2019г.**

**------------------------------------------------------------------**

През отминалата 2019 година НЧ „Славяна - 2004”, село Плешивец навърши 15 години от създаването си. Дейността на читалището се простираше от традиционни изяви до нови предизвикателства. Развитие и утвърждаване на фолклорен събор „Плешивец свири и пее“ и привличане на нови участници.

**І . ОСНОВНИ ДЕЙНОСТИ:**

През 2019 година голяма част от усилията ни бяха насочени към развитие и творчески изяви на утвърдените самодейни състави и подготовка и запазване на редица празници, които са се утвърдили през годините като традиционни за село Плешивец.

1. **Любителско художествено творчество:**

а/ ПГ- състоящата се от 8-10 души и индивидуален изпълнител.

Участия през изминалата година – 7, които са отличени с грамоти за участие и плакети.

• Международни участия – 0 бр.

• Национални участия – 0 бр.

• Общински участия – 3 бр.

1. **Проведени мероприятия в село Плешивец:**
	* 14.02.2019 г. Отбелязване на Трифон Зарезан с традиционно общоселско празненство. На тържеството бе проведен конкурс за най-добро бяло и червено вино. Победителите получиха награди и грамоти, като най-атрактивната от тях бе ръчно изработено буре.
	* На 22.06.2019 г. се проведе четвъртото издание на фолклорен събор „Плешивец свири и пее - 2019“. Участие в мероприятието взеха над 500 участници от над 40 организации от областите на Видин, Враца и Монтана. Гостите и посетителите имаха възможността да опитат сръбски ястия, както и биволско сирене характерно за село Плешивец.
	* 31.08.2019 г. се проведе тържество по повод 15 годишнината от създаването на читалището.
	* 17 декември 2019 г. бе организирано тържество по случай християнския празник Никулден. В тържеството взеха участие гости от Република Сърбия и танцовия състав от село Ружинци.
2. **Фолклорни събори, фестивали, празници и други с участието на певческата група при читалището:**
	* 08.06.2019 г. – Турлашки фолклорен събор „Када кум прасе и ти вречу”, с.Чупрене ;
	* 22.06.2019 г. – Трети фолклорен събор „Плешивец свири и пее - 2019”;
	* месец юни – Фолклорен събор „Жива вода, гр. Димово;
	* 02.08.2019 г. – Международен събор – село Салаш;
	* 10.08.2019 г. – Фолклорен събор „Среща на три поколения“, село Гюргич;
	* 24.08.2019 г. – Годишнина от създаването на читалището в село Комощица;
	* 31.08.2019 г. – Празник на село Краводер с участието на певческата група;
	* 07.09.2019 г. – ТФС „Ружинци - 2019“;
	* 23.09.2019 г. – фолклорен събор в село Спанчевци.
3. **Други мероприятия и дейности**
	* Традиционния събор на селото през месец май.
4. **Библиотечната и информационна дейност**

Съгласно Закона за обществените библиотеки читалището регистрира в Регистъра на обществените библиотеки към Министерство на културата читалищна библиотека под №850 – Библиотека при НЧ „Славяна-2004 ”, село Плешивец.

За натрупания през годините библиотечен фонд най – важните измерители са:

• Библиотечния фонд на читалището към 31.12.2019 г. е 3237 книги. Общият фонд обхваща литература на различна тематика – история, философия, художествена литература, чуждестранна литература и други ;

• През 2019 г. в библиотеката са реализирани 173 читателски посещения;

• През 2019 г. няма отчислена литература.

Подадени са годишни информационни карти към Министерство на културата в поддържаните от него регистри на читалищата и библиотеките.

**ІІ. МАТЕРИАЛНО – ТЕХНИЧЕСКА БАЗА:**

Читалището осъществява своята дейност в помещения, които се намират в сградата на кметството и са публична общинска собственост предоставена за безвъзмездно ползване. Общата площ на помещенията е 90 кв. м. и се ползват за читалищен салон и библиотека и са в добро състояние.

 Субсидирана численост на персонала за 2019 г. е 1,5 субсидирани бройки;

 Общ бюджет на читалището за предходната година – 14 235 лв.

**ТОДОР ТОДОРОВ**

*Председател на ЧН*